google/wiki40b huggingface dataset:
Thessaloniki (prefektur)

Geografi

Prefekturet strekker seg fra Thermaikosbukta i sørvest til Strymonasbukta i øst. Nord i prefekturet ligger Lagkadalagunen sentralt og Volvisjøen i øst. Fjellområder dekker de sentrale og nordlige delene av prefekturet, mens jordbruksområder ligger i vest, sørvest og enkelte steder i nordøst, samt langs Aksiosdalen. Av fjell finner en Khortiatis i vest, Vertiskos i nord og deler av Kerdyliofjellene i nordøst. Prefekturet grenser til prefekturene Imathia i sørvest, Pella i vest, Kilkis i nord, Serres i øst og Khalkidiki i sør.

Historie

Thessaloniki prefektur ble dannet da Thessaloniki ble en del av Hellas under den første Balkankrigen i 1913. Området var da det største prefekturet i Hellas og dekket 7% av det totale arealet. Pella ble skilt ut i 1930, Kilkis i 1937 og etter den andre verdenskrigen, i 1947, ble Imathia og Pieria også skilt ut. Det var likevel det nest største prefekturet i Hellas, og det største i Makedonia og Nord-Hellas.

Klima

Thessaloniki har middelhavsklima med varme somre og kjølige til milde vintre i lavtliggende områder. Snø er derimot vanlig i områder over 500 m.
Brachymitra bayeri

Utseende

En middelsstor (20-28 millimeter), bred, litt matt, grønn eller blå gullbasse, særlig pronotum noen ganger litt rødlig. Hannen har et firkantet, litt T-formet framspring i pannen.

Utbredelse

Arten forekommer i Kenya og Uganda.
Higginsius

Utseende

Ganske små, brunoransje sommerfugler.

Levevis

Rutevingene er ikke spesielt sterke flygere, og de fleste artene er nokså stedbundne med små, lokale kolonier. De finnes særlig på blomsterenger. Larvene lever selskapelig i silkespinn. De tar opp forsvarsstoffer fra næringsplantene og er derfor trolig usmakelige for rovdyr. De overvintrer som larver.

Utbredelse

Slekten er utbredt i det nordvestlige Sør-Amerika.
Fri og åpen grafikkdriver

En fri og åpen grafikkdriver er en programvarestakk som kontrollerer en datamaskins grafiske maskinvare, som støtter APIer for rendering og som blir utgitt under en fri og åpen programvarelisens. Grafiske utstyrsdrivere er skrevet for en spesiell maskinvare innenfor konteksten av en spesifikk operativsystemkjerne og støtter en rekke APIer som brukes av applikasjoner for å aksessere den grafiske maskinvaren. De kan også kontrollere utmatningen til skjermen, hvis skjermdriveren er en del av den grafiske maskinvaren. De fleste frie og åpne grafikkdrivere blir utviklet via prosjektet Mesa.
Minde-drapet

Minde-drapet er en norsk uoppklart drapssak hvor Fahimeh Esteghlalian (37) ble funnet kvalt på Minde i Bergen 26. april 1994. Saken regnes fortsatt som uoppklart.

Saken

Morgenen den 26 april 1994 skulle Fahimeh som vanlig til norskundervisning på Gimle skole. Hun skal ha følt seg syk og valgte å bli hjemme denne dagen. Ektemannen drar på jobb 12:30. På ettermiddagen(14:45) kommer dattern(14) hjem fra skolen og finner døren ulåst og moren kvalt i sin seng. Det var ikke spor til Innbrudd. Ektemannen utlover 10.000 kr i dusør for de som kan komme med opplysninger som kan føre til oppklaring. 
Fahimeh Esteghlalians språklærer (Ali Pourin Mohammed) ble siktet og senere dømt til ni års fengsel for forsettlig drap. Han hevdet hele tiden sin uskyld. Den 21. mars 1997 ble det varslet at saken skulle gjennoptas, og kun basert på denne nyheten skal Fahimehs ektemann ha tatt sitt eget liv. Etter en ny runde i retten ble Ali Pourin Mohammed frifunnet.
Kalwaria Zebrzydowska

Kalwaria Zebrzydowska (Zebrzydowski-kalvariet) er en by i sørlige Polen med 4 524 innbyggere (2005). Den ligger i det lillepolske voivodskap.
Byen ble grunnlagt på begynnelsen av det 17. århundre av Mikołaj Zebrzydowski. De naturlige terrengforholdene ble utnyttet til byggingen av et kapell- og kirkekompleks, som danner et kalvarium, og siden 1700-tallet er Kalwaria Zebrzydowska et valfartssted for katolikker. Det besøkes årlig av 1 million troende, og er blitt besøkt av blant annet Pave Johannes Paul II og Pave Benedikt XVI.
Av spesielt stor verdi er Matka Boska Anielska-kirken, fransiskanerklosteret, og 42 kapeller og småkirker som ligger på fjellet Żar. Dette manneristiske arkitektur- og landskapskomplekset og pilegrimsparken i Kalwaria Zebrzydowska er skrevet inn på UNESCOs liste over verdens kulturarv.
Narope

Utseende

Middelsstore til store, brune sommerfugler. Vingenes overside er mer eller mindre ensfarget mørkbrun, forvingen har en skarp, nesten rettvinklet spiss. Vingenes underside er litt lysere brun.

Levevis

Uglesommerfuglene unngår solskinn, dels ved å holde seg inne i den tette skogen og dels ved å fly på ettermiddags- og kveldstid da det gjerne er overskyet og skumt. I alle fall noen av artene har larver som lever på bambus.
Postbop

Postbop er en stilart innen jazz-musikk, ansett for å være en utvidelse av hard bop (som igjen var en videreføring av bebop og cool jazz).
Istedenfor frie akkord-skifter som i frijazz, tok postbop tok i bruk modalitet, der valg av akkord (som det improviseres over) ikke avhenger av toneart, men av den gjeldende tone i melodilinjen. Dette gir en hyppig skiftende akkordserie. Eksempler på stilarten finner en i Wayne Shorter's Speak no evil og McCoy Tyner's The real McCoy. Element av funk tilkom etter hvert.
Utviklingen av postbop startet tidlig 1960-tall, omtrent samtidig med frijazz, og ble således en av datidens tidsriktige retninger innen jazz. Fasen anses for å være avsluttet midt på 1970-tallet, da de fleste av utøverne hadde utviklet stilarten jazz-fusion. I senere tid har Wynton Marsalis, Geri Allen, Kenny Garrett, Tom Harrell, Joe Lovano, Mulgrew Miller, Wallace Roney igjen tatt i bruk postbop-stil. I Norge finnes Jan Garbarek, såvel som den akustiske Urban Connection (1996–) med islett av postbop.
San Saba (Texas)

San Saba er en by i delstaten Texas i USA. Byen hadde 2 637 innbyggere i 2000. Byen er fylkeshovedsete i San Saba County.
Skuespilleren Tommy Lee Jones ble født i San Saba i 1946.
Alle elsker Raymond

Kopling til andre serier

Alle elsker Raymond har en nær tilknytning til serien Kongen av Queens, og hovedpersonene er ofte å se i hverandres serier, dog i litt forskjellige omstendigheter.
I Kongen av Queens opptrer noen ganger Ray Barone og hans familie i samme roller som i Alle elsker Raymond, og de har følgelig samme rollenavn og lik oppførsel.
I Alle elsker Raymond, derimot, opptrer ofte hovedpersonen fra Kongen av Queens, (Kevin James), men her i varierende rolle. Noen ganger som en nøytral person kalt Kevin, men i de nyere episodene har hans rolle som budbilsjåfør, som i Kongen av Queens, og til og med navnet Doug, dukket opp. Andre rolleskikkelser fra Kongen av Queens, har imidlertid ikke vært å se i Alle elsker Raymond.
IPhone 5s

Touch-ID

iPhone 5s' største oppdatering fra iPhone 5 er fingeravtrykkssensoren Touch-ID. Fingeravtrykkssensoren er plassert bak hjemknappen og av den grunn har hjemknappen blitt redesignet. Knappens overflate er laget av laserskåret safirglass, og sender et bilde av fingeren til en sensor som leser av fingeravtrykket. Plassert rundt hjemknappen er en ring av rustfritt stål som registrerer fingeren, vekker sensoren, og forbedrer signal-til-støy forholdet. Deretter blir fingeravtrykket lest av programvaren, godkjent, og iPhonen blir da låst opp. Ved siden av å låse opp telefonen, kan Touch-ID også brukes til å godkjenne kjøp i App Store og i iTunes Store. Alternativt kan man bruke en tallkode i stedet for Touch-ID, og man må skrive inn tallkoden etter omstart av telefonen.

Kamera

iPhone 5s har et 8 megapiksel kamera med en større bildesensor og blenderåpning enn forgjengeren. Kamerasensoren har et 15% større pikselområde med 1,5 mikrometer piksler. iPhone 5s er derfor mer lysfølsomt enn iPhone 5, og panorama-funksjonen er også raskere enn på den foregående modellen. Kameraet kan også ta opp video i «sakte kino». Denne funksjonen tar opp 720p-video i 120 bilder per sekund, og avspiller videoen i en fjerdedels hastighet. Ifølge produsenten er også blits-funksjonen forbedret, og seriebildemodus er også en ny funksjon.
Yucheng (Ya'an)

Yucheng (kinesisk: 雨城区) er et bydistrikt i byprefekturet Ya'an i provinsen Sichuan i Folkerepublikken Kina.
Det har et areal på 1.060 km² og teller 340.000 innbyggere (2004). Det er sentrum og administrativt sete for Ya'an.

Kulturminner

I selve byområdet ligger Que-steinutskjæringene i Gao Yis gravmæle (高颐墓阙及石刻, Gāo Yí mù què jí shíkè), som er oppført på Folkerepublikken Kinas liste over kulturminner.
Loreto (region)

Klima

Klimaet i Loreto-regionen er varmt og fuktigt med et gjennomsnitt på 17 °C til 20 °C under juni og juli, men opp til 36 °C fra desember til og med mars.
The Hot Chick

The Hot Chick er en amerikansk komedie fra 2002. Den mest populære jenta på skolen, Jessica får livet sitt snudd opp/ned når hun ved et lite uhell bytter kropp med en 30 år gammel mann. Filmen handler om hennes kamp for få tilbake kroppen sin.
Stenslivegen (Gjøvik)

Stenslivegen i Gjøvik går fra Vestre Totenveg (like ved Kopperud skole) og vestover forbi mange småbruk fram til bruket Stensli.
Fra Stenslivegen går Sveumsvegen nordover mot Hunndalen og Postmannsfaret (eller Værheimsbakken) går sørover mot Dalborgen.
Hagberg, Aspli og Paulsberg er blant de brukene som ligger langs vegen. Flere av disse brukene ble skilt ut på slutten av 1800-tallet og vegen er minst så gammel. Området har tradisjonelt blitt kalt Dalborgskolonien siden brukene har hørt inn under Øvre Dalborgen gård.
Nærmest Vestre Totenveg pleide vegen å passere skogen som ble kalt Nordenga. Dette området er i perioden etter 2007 blitt bygget ut med eneboliger.
Østfrontmedaljen

Historie

Medaljen ble ofte omtalt som «Frossent kjøtt medaljen» (Gefrierfleischorden) pga de ekstreme værforholdene soldatene opplevde på østfronten. Den ble utdelt til over 3 millioner mottakere og det totale produksjonstallet er regnet som enda høyere enn dette. På ordre fra Oberkommando der Wehrmacht ble utdelingen av medaljen stoppet 4. september 1944.

Design

Medaljen ble designet av SS-Unterscharführer Ernst Krauit. Den er rund av form og øverst på medaljen er det plassert en hjelm med en stavgranat under. Under hjelmen på advers ses den tyske ørn med hakekorset i klørne, samt en gren med blader. På revers er teksten «Winterschlacht im Osten 1941/42», skrevet med store bokstaver. Under teksten vises et sverd, samt en gren med blader. Medaljen måler 44 mm x 36 mm og ble produsert av et utall forskjellige firmaer. Mange medaljer har produsentmerking i ringen, men et stort antall har ingen slik merking.
Medaljen ble først produsert i buntmetall, senere sink grunnet metallmangel. Førstnevnte omtales som «Type 1» og er helt grå. «Type 2» er i sink og har sølvfarget ytterkant og hjelm. Medaljens bånd er mørk rød av farge, med en sort og to hvite striper i midten.

Plassering

Medaljen ble kun båret om antrekket var galla, men i likhet med Jernkorset 2. klasse ble medaljens bånd båret i 2. knappehull på uniformsjakken.
Tiszasjøen

Historie

Reservoaret ble bygget ved elven Tisza for å kontrollere flomfarene. Snøsmeltingen i Karpatene gjorde at området ofte var oversvømmet og myndighetene bestemte seg derfor for å bygge en demning ved Kisköre. Byggingen startet i 1973 og innsjøen ble først fullført på 1990-tallet. 
Arealet på innsjøen er på 127 km², den er 27 km lang, med en gjennomsnittlig dybde på 1,3 m og med 17 m som det dypeste punktet. Innsjøen inneholder 43 km² med småøyer.

Beliggenhet

Innsjøen ligger på Alföld, helt sørøst i fylket Heves, nær grensen til fylkene Borsod-Abaúj-Zemplén, Hajdú-Bihar og Jász-Nagykun-Szolnok.
Tiszasjøen kan deles inn i regioner:

Tiszasjøen fuglereservat

Innsjøen har blitt et svært viktig stoppunkt og rasteplass for trekkfugler når de krysser Europa. En del av innsjøen har av denne grunn blitt gjort til et naturreservat og er stengt for folk i hekketiden og kan ellers bare besøkes på guidede turer. Området er hjemmet til rundt 200 fuglearter: hegrer, egretter og andre vadefugler.

Aranyosi svingen, Sarud bassenget og Lille Tisza

Området er åpent med restriksjoner og du kan leie sykkel eller båt og besøke vennlige, små havner, vertshus eller pensjonater.
Flere av de små øynene er godt egnet for fugletitting, med observasjonspunkter hvor du kan studere fuglene i sine reir uten å forstyrre dem.

Sarud bassenget, Abádszalók bukta og Tiszafüred bassenget

Denne nederste delen av innsjøen (14 km²) er ikke under beskyttelse, og det er mulig besøkende å drive motordreven vannsport, vindsurfing og seilbåt.

Flora og fauna

Innsjøen (eller reservoaret) har en ny lokal økologi med et mangfold av fugler, planter og dyr.

Turisme

Etter reserovoaret stod ferdig ble det raskt et feriested for ungarere. Innsjøen ble sett på som et alternativ til Balatonsjøen, da det var mye billigere der. Som følge av dette har turistinfrastrukturen blitt utviklet ved reservoaret og den ungarske regjeringen har erklært området som et offisielt turistmål. En kan nyte strandlivet ved en av seks offentlige strender, slappe av ved spaanlegget i Tiszafüred eller ta del i nattlivet i Abádszalók.
Den 27. april 2012 åpnet Tiszasjøen økosentrum i Poroszlón, med Europas største ferskvannsakvarium for visning av floraen og faunaen som finnes langs elva og innsjøen Tisza.
Noah Huntley

Karriere

Noah Huntley har vært med i filmer som 28 Days Later... (2002), Legenden om Narnia – Løven, heksa og klesskapet (2005) og Your Highness (2011), i tillegg til å ha spilt én sesong i den britiske TV-serien Holby City (2004–05). I 2012 er han med i en birolle i storfilmen Snow White and the Huntsman (2012).
Dohabukta

Dohabukta er ei bukt i Qatars hovedstad Doha. Langs bukta går gangveien Corniche, som er om lag sju kilometer lang. Sør i bukta ligger Museet for islamsk kunst og Doha havn, og nord for bukta er forretningsstrøket West Bay, som danner Doha karakteristiske skyline.
Det er planlagt et prosjekt som skal binde sammen ulike deler av byen med tre bruer som skal krysse bukta. Prosjektet er utforma av den spanske arkitekten Santiago Calatrava.
Intensive og ekstensive egenskaper

I kjemien er intensive egenskaper de egenskapene som ikke er avhengige av massen til et system. Eksempler på intensive egenskaper er magnetisering, trykk og tetthet.
De ekstensive egenskapene er avhengige av den fysiske størrelsen, altså massen og volumet til et system. Eksempler på ekstensive egenskaper er masse, volum og moment.
Terminologien om intensive og ekstensive egenskaper ble introdusert av Richard C. Tolman i 1917.
Lianema

Utseende

En liten, spinkel, blank, gulbrun trebukk. Antennene er tynne og betydelig lengre enn kroppen. Pronotum er nærmest sylindrisk, lengre enn bredt. Dekkvingene er nokså tynne og myke, jevnbrede, rundede i spissen. Beina er lange og tynne.

Utbredelse

Arten lever i Mexico (Baja California).
Smørsil

Smørsil er en sil til å helle kjernemelken gjennom for å fange opp små smørkorn. Smørsiler har en sylinderformet trøsk av tre og bunn av metallnett.
Adolf Fonahn

Familie

I 1915 giftet han seg med Lilly Kreutz.
Zimbabobrium

Utseende

Nokså små, blanke, brunsvarte trebukker. Antennene er omtrent så lange som kroppen. Pronotum er smalt og sylindrisk i den bakre delen, bredere med en kraftig tann i den fremre. Dekkvingene er jevnbrede, beina middels lange med klubbeformede lår.

Utbredelse

Artene er bare kjent fra Zimbabwe.
Little Rock Central High School

Central High som nasjonalt monument

I 1977 blei skolen registrert som «historisk sted», og i 1998 blei Central High School National Historic Site oppretta ved vedtak i Kongressen. På nabotomta er det oppretta et besøkssenter som drives av nasjonalparktjenesten, og en bensinstasjon vis-à-vis skolen er beholdt i gammel stil og brukes til opplæring om hendingene. Bensinstasjonen fungerte i 1957 som et uformelt pressesenter. Den tidligere 14th Street, som løper langs skolen, er nå omdøpt til Daisy L Gatson Bates Drive, oppkalt etter den viktigste borgerrettsforkjemperen i byen under hendingene.

En anerkjent skole

USA har ei rekke opplegg for priser og stipender til elever som utmerker seg, og skoler måles etter hvor mange deltakere de har i slike programmer. Central High har ofte vært blant skolene i Arkansas som har kommet best, og i enkelt sammenhenger kommer den også godt ut i nasjonal sammenheng. I en artikkel i Newsweek i 2008 er skolen rangert som den 36. beste i USA. Den har hatt høyere plasseringer tidligere. Ved opptak til universiteter er en eksamen fra Central High høyt anerkjent.
Skolen er en såkalt «magnetskole» innen internasjonale studier. Det vil si at den har undervisning på et så høyt nivå at den kan verve elever også ut over eget geografisk distrikt. 
Også utenom det strengt faglige har skolen vunnet priser, blant annet for skoleavisa The Tiger, årboka The Pix og kunst- og poesitidsskriftet The Labyrinth – og innen tale- og debattkunst, quiz, cheerleading og liknende. Den deltar i luftforsvarets program for utdanning av junior-reserveoffiserer.

Evolusjon eller kreasjon

Spørsmålet om å kunne undervise i evolusjonslæra har flere ganger vært rettslig vurdert i USA. I 1968 var biologilæreren Susan Epperson ved Central High den formelle klageren i en sak mot Arkansas. Delstatens lover hadde da forbud mot å undervise blant annet om utvikling ved naturlig utvalg. I høyesterett vant Epperson, og forbudet måtte avvikles.
Namuncuraia mansosotoi

Levevis

Larvene lever på planter i slekten Eryngium (skjermplantefamilien). De har neslehår og kan forårsake lokal hudirritasjon ved kontakt.

Utbredelse

Arten er utbredt i Argentina.
Automatic Train Control

Historikk for norske forhold

Installasjon av ATC kom altså for alvor på dagsordenen etter Tretten-ulykken i 1975, og en teststrekning for ATC ble satt i drift i 1979 mellom Strømmen og Sørumsand.NSB begynte å installere ATC på hovedstrekningene i 1980. Hele strekningen mellom Lillestrøm og Marienborg i Trondheim fikk prøvedrift fra 1. november 1983, og Lillestrøm – Magnor fra 16. januar 1984. Prøvene falt godt ut slik at man fra 1984 igangsatte oppgradering av CTC-anleggene til ATC-anlegg. Dette var fullført i 1994. En Veritas-rapport fra 1990 anbefalte at ATC ble installert på alle fjernstyrte strekninger. NSB forpliktet seg til å gjennomføre dette innen 1995, og oppnådde tilleggsbevilgninger for dette i 1992 og 1993. Installering av ATC på Rørosbanen ble imidlertid utsatt på grunn av lav planleggingskapasitet og andre prioriteringer. Da Åsta-ulykken inntraff 4. januar 2000 manglet Rørosbanen fortsatt operativ ATC, dog var installasjonsarbeidet i gang. Det er, per 2008, ikke installert ATC på strekninger uten linjeblokk (togmeldingsstrekninger).
Two and a Half Men

Handling

Serien utspiller seg i Malibu, California og i sentrum står ungkaren Charlie Harper (spilt av Charlie Sheen) som lever et bekymringsfritt liv. Han har mye penger, hus ved stranden, og stor appetitt på damer og alkohol. Charlie jobbet i sesong 1-4 av serien som jingelskriver for ulike reklamefilmer, men skiftet i begynnelsen av sesong fem jobb til å begynne å spille inn og fremføre sanger for barn.
Intrigen begynner med at Charlies bror Alan (Jon Cryer), som er kiropraktor, skiller seg i fra sin kone Judith, som tror hun er lesbisk. Judith får huset og  Alan tvinges til å flytte inn til sin bror Charlie. Alans sønn, Jake (Angus T. Jones), er hos dem i Malibu annenhver helg, noe Charlie ikke hele tiden er like glad for.
Et tilbakevendende tema i serien er konflikten mellom Charlies og Alans personligheter. Charlie er avslappet, lever det levende livet, er promiskuøs, drikker og spiller, mens Alan er en spent, seriøs type som hverken har hatt mange damer eller vært spesiell populær gjennom oppveksten. Alan kan iblant vise seg å være misunnelig på Charlies livsstil, og Charlie minner broren ofte på hvor mislykket han er.
I 2011 ble Charlie Sheen skrevet ut av serien ved at Charlie Harper blir drept av et tog i Frankrike. En styrtrik ung mann spilt av Ashton Kutcher kjøper huset og fortsetter som hovedrolleinnhaver.

Episoder

Se: Liste over Two and a Half Men episoder
Nordre Aker skole

Avdeling Sogn

Avdeling Sogn består av de tidligere Sogn ungdomsskole i Sognsvannsveien 67 og Sognsvann skole i Sognsvannsveien 59. Sogn ungdomsskole ble etablert i 1965 for å gi et skoletilbud til ungdom under behandling ved Statens senter for barne- og ungdomspsykiatri. Ved avdelingen tilbys undervisning på ungdomsskolenivå og i enkelte tilfeller også på videregående nivå. Sognsvann skole ble etablert i 1970 for barn ved barneavdelingene på samme institusjon.

Avdeling Nydalen

Avdeling Nydalen består av tidligere Svebu skole, som ble etablert i 1972 ved 18. avdeling ved Ullevål sykehus. Siden fikk skolen en avdeling i Gjerdrumsvei 21 i Nydalen.
Avdelingen integrerer opplæring og pedagogisk utredning med den barnepsykiatriske behandlingen. Hovedmålet er å tilrettelegge for at elevene skal kunne vende tilbake til bostedsskolen. Et tett samarbeid med elevenes bostedsskoler er derfor sentralt i arbeidet.
Avdelingen tilbyr også utadrettede tjenester som blant annet oppfølging av elever ved tilbakeføring til bostedsskole, bistand til pedagogisk kartlegging og utredning, samt utarbeiding av individuelle opplæringsplaner. Videre tilbys veiledning til grupper og enkeltpersoner og informasjon på foreldre- og lærermøter.
Typhoon TLP

Typhoon TLP var en strekkstagplattform i Mexicogulfen drevet av Chevron. Den gikk rundt under orkanen Rita i 23. september 2005 om lag klokka 6 om morgenen.
Den ble installert i september 2000 og startet produksjonen av olje 28. juli 2001. Den sto på 640 meters vanndyp.
Typhoon var av typen Seastar. Den hadde et stort sylindrisk skaft som holdt oppe dekket. Under havflaten var det tre ukragerkonstruksjoner – horisontale utstikkende pongtonger.
Ytterst på hver pongtong var det festet to strekkstag. Strekkstagene var levert av Aker. Det var sylindriske stålrør. De var oppdiftsmessig nøytrale, som betyr at oppdriften på innsiden av strekkstagene var like stor som vekten av stålrørene. Strekkstagene var festet til pæler som var rammet ned i havbunnen.

Havariet

I forkant av orkanen Rita ble plattformen evakuert, og hele mannskapet fraktet til land med helikoper. Da de kom tilbake etter at orkanen var over fant de ikke plattformen igjen der den skulle være. Etter en stunds leting ble den funnet flytende opp ned et godt stykke unna opprinnelig posisjon.
Klokka 06.02 lokal tid 23. september 2005, begynte begynte nødpeilesenderen på livbåt ​​2 å sende. Klokka 06.27 begynte nødpeilesenderen i livbåt 1 å sende. Sendingene indikert omtrentlig tidspunkt for kantring. Værforholdene på dette tidspunktet var en times middelvind 23 m/s i 266 grader retning fra nord, signifikant bølgehøyde 13,3m i 288 graders retning fra nord, peak bølgeperiode 14,4 sekunder og strømhastigheten 1,5 m/s i overflaten i 349 graders retning fra nord.
Etter orkanen ble flere halvnedsenkbar plattform der ankerlinene hadde røket, og som hadde vært i fri drift i området mistenkt som årsaken til ulykken. Det var ikke noen kollisjonsskader på noen av plattformene, og GPS-signaler tydet også på at det ikke var noen kollisjon.
De amerikanske myndighetene (MMS) utga en granskingsrapport der de de konkluderte med hva som var den mest sannsylige årsaken, og også beskriver andre mulige men mindre sannsynlige årsaker.
Hovedårsaken var trolig svikt i ett eller to strekkstag i ett av hjørnene. Det var i koblingen mellom strekkstaget og pælen 1 og 2. Det er ikke enighet mellom de ulike leverandørene om nøyaktig hvilke del som sviktet først. Konklusjonen ble støttet av skadeomfanget, metallurgiske analyser av fra festene ved pælene med plastisk deformasjon og deformert overflater. Svikt i forankringssystemet på pongtongen førte til rotasjon rundt senteraksen og til omfattende skader på flammetårnet og livbåt 2. Disse komponentene ble plassert på yttersiden av dekket.